ANC ontwrig glo Kaapse raadsvergaderingPatricia de Lille. Foto: Twitter “Die ANC het probeer om die raadsvergadering te ontwrig en is deur die speaker versoek om op te hou. Hulle het geweier en die speaker het hulle versoek om die vergadering te verlaat. Hulle het weereens geweier,” het De Lille gesê. Volgens De Lille is die vergadering hierna na ŉ ander lokaal geskuif. “Hierdie is nie die parlement waar mense deur die polisie gedwing word om te gaan nie”. De Lille beweer dat ANC-lede weer die vergadering probeer ontwrig het maar deur wetstoepassingsbeamptes verhoed is om die nuwe lokaal binne te gaan. “Die ANC se optrede is ŉ skande. Dit is deel van hulle veldtog om Kaapstad onregeerbaar te maak. Hulle het hul soos boewe gedra vandag,” het De Lille gesê. Die ANC was nie onmiddellik vir kommentaar beskikbaar nie.